কমলগঞ্জ উপজেলা সদরের পাশে আলীনগর ইউনিয়ন তিলকপুর গ্রামে বাংলাদেশের প্রধান বিচারপতি এসকে সিনহার পিতা ও মাতার নামে গঠিত “ললিত মোহন-ধনবতি মেমোরিয়াল ফাউন্ডেশন” এর উদ্যোগে গরিব, অসহায়, হতদরিদ্রদের মধ্যে প্রতি বছর শীতবস্ত্র বিতরণ করা হয়। তারই ধারাবাহিকতায় বৃহষ্পতিবার দয়াময় সিংহ উচ্চ বিদ্যালয় মাঠে চা শ্রমিক, মণিপুরী ও বস্তির অসহায়, গরিব দু:খী, হতদরিদ্র শীতার্ত দুই সহ¯্রাধিক লোকের মধ্যে আনুষ্ঠানিকভাবে শীতবস্ত্র বিতরণ করা হয়। এ সময়ে সংক্ষিপ্ত বক্তব্যে প্রধান বিচারপতি এসকে সিনহা বলেন, প্রকৃতই গরিব, অসহায়, দু:স্থ, হতদরিদ্র শীতার্তদের জন্য ফাউন্ডেশনের উদ্যোগে জনপ্রতিনিধিদের মাধ্যমে শীতবস্ত্র বিতরণ করা হয়। জনপ্রতিনিধিরাই কোন ধরনের কার্পণ্য না করে প্রকৃত গরিব ও হতদরিদ্ররা যাতে এসব শীতবস্ত্র পায় সেজন্যই এই উদ্যোগ নেয়া হয়েছে। সুবিধা বঞ্চিত এসব লোকের পাশে সবাইকে এগিয়ে আসা উচিত। তিনি আরও বলেন, মানুষের চিকিৎসা সেবার জন্যও ললিত মোহন-ধনবতি মেমোরিয়াল ফাউন্ডেশন এর উদ্যোগে আগামীতে এখানে চিকিৎসা ক্যাম্প করারও উদ্যোগ নেয়া হচ্ছে। যাতে দরিদ্র মানুষ চিকিৎসা সুবিধাও গ্রহণ করতে পারে।